Taivas TV7:n perustaja ja toimitus- johtaja Martti Ojares täyttää 75 v.
Hän on esimerkki siitä, mitä voi tapahtua, -
kun jättää omat suunnitelmansa ja lähtee seuraamaan Jumalan kutsua.
Tervetuloa ohjelmaan, Martti! Toivotan sydämestäni sinulle -
oikein hyvää syntymäpäivää! - Kiitos.
Kun ohjelma tänään esitetään ensimmäistä kertaa, -
on sinun oikea syntymäpäiväsi.
Olet pienviljelijän poika Etelä-Pohjanmaalta -
ja synnyit jatkosodan aikana. Kuvailetko lapsuudenkotisi elämää.
Se oli pienviljelijäperhe, jossa oli muutama lehmä, karjaa jne.
Radiota ei ollut. Vasta kun aloitin kansakoulun, ostettiin radio.
Ei ollut paljon kirjastokäyntejä eikä mitään muutakaan.
Elettiin aika lailla vähän niin kuin luontaistaloutta.
Teillä kotona uskottiin Jumalaan.
Kerrotko jonkun hengellisen lapsuudenkokemuksen.
Sellainen yksi tapahtui joskus 5-7 -ikävuoden vaiheilla.
Muistan sen loppuikäni.
Vanhempani laittoivat minut ilta- päivällä nukkumaan.
Oltiin menossa kylään, ja usein nukahdin illalla liian aikaisin.
Nukahdin siihen hyvin syvästi, -
ja minut herätettiin kesken uninäyn, -
jossa kävelin isovanhempieni perässä.
En ollut koskaan nähnyt heitä. He kuolivat 4 v. ennen syntymääni.
Menimme kierreportaita taivaaseen.
Siksi varmaan kuljin heidän perässään, -
koska en ollut koskaan heidän kasvojaan nähnyt.
En muista, kuinka paljon rappusia oli menty, -
mutta siinä minut herätettiin. Ja olin siitä aivan raivoissani.
Olin niin onnellinen ja halusin päästä taivaaseen heidän kanssaan.
Jotain ihan ennen kokematonta pieni poika silloin koki.
Se on jäänyt elävästi mieleeni.
Myöhemmin menit opiskelemaan kauppakorkeakouluun, -
koska halusit kauppiaaksi. Olet aina pitänyt numeroista.
Mikä niissä numeroissa sinua on kiehtonut?
Ehkä vähän suvun perintöä. Isä ja suku olivat hyviä päässälaskijoita.
Se taito on minullakin ollut, tänä päivänäkin vielä.
Maaseudulla oli vain osuuskauppa ja joku muu yksityiskauppa.
Kävin siellä aika usein hakemassa ja ostamassa tavaraa.
Jotenkin ajattelin, että tuo on aika kivaa.
Tuossa voi tienata. Kaikkia semmoisia tuli mieleen.
Kun aikanaan kauppakorkeakouluun pyrin ja pääsin, -
ajattelin, että ekonomit osaavat paketoinnin, mutten osaa vieläkään.
Sitten sait käyttää rakkauttasi numeroihin toisella tavalla.
Työurasi teit Valtiovarainministeriössä, Alkossa ja Sanoma Oy:ssä.
Siellä etenit varatoimitusjohtajaksi.
Millaista oli työskennellä Aatos Erkon rinnalla?
No, täytyy sanoa, että Aatos oli oma persoonansa, hyvin vahva -
ja vahva mielipiteissään. Joko olit hänen suosiossaan, -
jolloin elämä oli paljon helpompaa.
Tai jos et ollut, silloin et saanut edes audienssia.
Minulla oli ensimmäinen vaihtoehto. Sain olla hänen ns. luottomiehensä.
Miten kokemuksesi Sanomissa on auttanut TV7:n työssäsi?
Ensinnäkin ajattelen näin, että Jumalan siunaus oli -
siinä koko työaikana, kun Sanomissa olin.
Sillä tavalla sain aika laajasti tutustua Suomen mediakenttään -
ja siinä vaikuttaneisiin ihmisiin.
Oikeastaan voin sanoa, että se jatkui, kun olin jäämässä eläkkeelle.
Helsinki Televisiossa oli toimitus- johtajana entinen, uskova alaiseni.
Sitä kautta syntyi tavallaan myös -
eteneminen kaapelitelevisiotyöhön.
Siten tavallaan pääsin mukaan, -
ja hallituksen jäsenetkin olivat entisiä kollegoitani, -
joten näin kenttä oli jo Jumalan suunnittelema.
- Sanomien aikaan tasavallan presidentti myönsi -
sinulle viestintäneuvoksen arvonimen.
Työvuosina merkittävintä yksityis- elämässäsi oli uskoontulo.
Mikä oli suurin muutos, jonka uskoontulo aiheutti?
Se tapahtui heinäkuussa -91.
Sanoisin, että suurin muutos oli, että kaikki muuttui, periaatteessa.
Arvot muuttuivat, ja elämän sisältö muuttui monella tavalla.
Jumala laski sellaisen käsittä- mättömän rakkauden sydämeen.
Jopa sanoin niihin aikoihin jälkeenpäin, -
että jos minun pitäisi jättää vara- toimitusjohtajan homma pois -
ja olisin pelkästään uskossa, niin minä jättäisin.
Se oli minulle tärkeämpi kuin kaikki tämä nouseva karriääri.
Mutta niin ei käynyt. Jäit uralle ja menestyit siinä -
ja jäit siitä sitten eläkkeelle.
Olet talousosaaja, mutta kun lähdit eläkkeelle, -
lähdit hankkeeseen, joka näytti olevan ilman näitä perusteita.
Lähdit perustamaan kristillistä TV-kanavaa tyhjästä.
Halusit olla kuuliainen Jumalan kutsulle.
Kuvaile sitä hetkeä, kun odotitte ensimmäisen lähetyksen alkavan.
- Millainen tunnelma siinä oli? - Se oli 15.12.2003.
Meillä Tapiolassa kotona oli muutamia innokkaita toimittajia -
kameroineen katsomassa, lähteekö lähetys klo 19 toimimaan.
Sitten oli tilintarkastajat ja jotkut hallituksen jäsenet vaimoineen.
Meitä oli siinä joukko jännittämässä, -
lähteekö kanava toimimaan.
Vielä minuuttia vaille klo 19 kanava oli mustana.
Pasilassa oli jotain ongelmia.
Kyllä kylmät väreet menivät siinä, että lähteekö se.
Klo 19 tuli ruutu, jolloin lähti Finlandia-hymni -
ja joutsenet lähtivät lentoon. Se meni ihan täydellisesti.
Koko parin tunnin lähetys ensim- mäisenä iltana onnistui täysin.
Sen jälkeen kanavan toiminta on kasvanut 20-kertaiseksi.
Kerrotko jonkun ihmeen tai merkin, josta olet nähnyt, -
että Jumala on vienyt kanavaa eteenpäin.
Aluksi lähdettiin Helsingin kaapeliverkosta liikkeelle -
ja muihin päästiin maksu-TV-kanavana, -
joka silloin tarkoitti, ettei katsojia juuri ollut ko. verkoissa.
Muutama vuosi alun jälkeen - ehkä n. 3 vuotta - heinäkuussa -
soitti eräs operaattori- toimitusjohtaja ja sanoi: -
"Martti, istutko tukevasti nyt tuolilla?"
"Tietokoneen ääressä ollaan, kyllä istun. Kerro vaan."
Hän sanoi, että Suomen kaapeli- operaattorit olivat -
Hämeenlinnassa pitäneet strategiakokouksen ja miettineet, -
mitä kanavia on peruskanavina. Päätös oli, -
että TV7 olisi kaapelitalouksien peruskanavana.
Hän sanoi vielä, ettei rahasta puhuta mitään.
Edes unelmissa en ollut uskaltanut ajatella, -
että pääsisimme peruskanavaksi.
Kun Suomen talouksista 55 % kuuluu kaapeliverkkoon, -
niin silloin meille avautui valtaväylä suomalaisiin koteihin.
Se oli tosi rohkaiseva ihme. Onko toista tai kolmattakin esimerkkiä?
Aivan alkuaikoina, kun meillä ei oikeastaan ollut mitään, -
niin 2 kameralla mentiin Lempäälään yhtä henkilöä haastattelemaan.
Mentiin minun autollani. Sinne mahtui kameraporukka ja kamerat.
Todettiin siellä, että tämä on kestämätöntä.
Meidän täytyy saada isompi auto, pakettiauto, mutta rahaa ei ole.
Silloin päätimme alkaa heti rukoilla, että saamme pakettiauton.
Kun me tulimme Pasilaan, Mirja kävi hakemassa 2 kirjekuorta.
Toisessa oli lasku, kuten odotin, mutta toisessa oli kirje USA:sta, -
jossa oli shekki. Sillä me saimme 100 euron tarkkuudella pakettiauton.
Se oli suuri Jumalan ihme.
Toinen kiinnostava esimerkki on se, kun olimme ensin 3,5 vuotta -
Pasilassa, mutta tilat kävivät pieniksi ja piti saada uudet tilat.
Panttasin päätöstä, mutta kerran kotona Herra antoi sydämelle: -
"Mene tietokoneelle. Ala etsiä uusia toimitiloja."
Niin menin. Koskaan en ollut sitä tehnyt, mutta sieltä päädyin -
Keski-Helsingin alueella tarjolla oleviin kiinteistöihin.
Sitten mietin maksimineliömäärää, mihin on varaa.
Pistin siitä poikki ja lähdin alaspäin.
Se ensimmäinen kohde, jonka luin, niin silloin koin: "Se on tuo!"
Olemme olleet täällä jo 10 vuotta. Se oli kyllä Jumalasta.
Tämä on ollut meille erittäin hyvä paikka!
- Kun teit päätöksen lähteä tekemään tätä kanavaa, -
maksoi mitä maksoi, niin se oli sinulle iso päätös, -
minkä jouduit talousosaajana miettimään.
Kun mietit taaksepäin sitä päätöstä ja näet, mitä kaikkea on koettu, -
niin mitä se on sinulta vaatinut, mitä et osannut silloin odottaa?
Voin sanoa, että se on vaatinut melkein kaiken.
Kun Mirjan kanssa olemme aisaparina tätä työtä tehneet, -
niin yhä enemmän tuntuu siltä, -
ettei edes omassa kodissa ehdi paljon järjestellä asioita.
Työtä on enemmän kuin jaksaa tai kykenee tekemään.
Kyllä se on vaatinut hyvin paljon.
- Mainitsit Mirjan. Olet sanonut, että vaimosi on elintärkeä tuki.
Et pystyisi tähän ilman häntä. Mihin tarvitset hänen tukeaan eniten?
Kyllä nousuja ja laskuja on ollut monenlaisia ja monia ongelmia.
Kun tehdään uskonvaraisesti työtä, niin siinä tullaan aina siihen, -
riittääkö usko niihin kaikkiin asioihin.
Silloin kun tuntuu, että oma usko on ollut jo vähän rajamailla, -
niin silloin toinen eli Mirja on ollut se, joka on lähtenyt -
rukoilemaan ja huutamaan Herran puoleen, laulamaan ylistyslaulua.
Jotain sellaista, jossa on keskitytty siihen uskonvaraisuuteen.
Se on ollut tässä työssä hyvin tärkeää.
Sanoisin ja yleistäisinkin näin, -
että kukaan ei yksin kykenisi.
Se 3-säikeinen lanka on vahva, kun on aviopari ja Jumala kolmantena.
Niin se kestää.
Myös tukijat ovat olleet rinnallasi monen vuoden ajan.
On monia jo vuosia TV7:ää tuke- neita ja uusia mukaan tulleita.
Mitä tukijat sinulle merkitsevät? - Joka aamu käyn katsomassa -
ja saan siunata heitä jokaista.
Tunnen valtavasti nimiä, vaikken niitä ihmisiä ole nähnyt.
Ajattelen, että kun joku antaa pienenkin summan, -
niin jotenkin tulee Raamatusta se lesken ropo, -
että se on varmaan annettu rukoillen ja sydämellä.
Kyllä se merkitsee paljon.
Uskon, että he ovat esirukoilijoi- tamme, joita on kymmeniä tuhansia.
Siinä on se meidän selkärankamme.
Kyselin meidän Taivas TV7:n henkilökunnalta ajatuksia sinusta.
Ja he vastasivat tällä tavalla: -
"Martti, olet tähystäjä ja näytät suuntaa, mihin mennään."
"Olet jämäkkä ja kunnioitusta herättävä."
"Olet luotettava ja turvallinen." "Sinulla on hyvä huumorintaju."
"Elät uskossa ja kun Pyhä Henki sinua kehottaa, -
lähdet rohkeasti Pyhän Hengen osoittamaan suuntaan."
Miltä kuvailut kuulostavat?
Hyvin kauniilta. Toivottavasti olen tuota, mitä luettelit.
Kyllä sanoisin, -
että uskossa vaeltaminen on sellaista, -
että liikkeenjohtajana pystyn näke- mään logistiikan, siihen liittyvän.
Viime kädessä kuitenkin elämme lahjoituksista, -
ja juuri näitten asioitten yhdistäminen -
on kyllä haaste kaikille.
Miten sen yhdistät? Aiemmalla uralla pystyit tekemään budjetteja, -
ennakoimaan asioita. Nyt pitää joskus ottaa riskejä, -
kun Pyhä Henki niin vaatii. Miten käytät bisnesvainuasi työssäsi?
Silloin aluksi ensimmäisessä profetiassa, joka vahvisti näkyni, -
Jumala sanoi, että kysy kaikki asiat Häneltä, älä ihmisiltä.
Se on ollut tärkeä neuvo tässä matkan varrella.
Kyllä se on niin, että se näky on ensin, -
ja liikkeenjohto on väline, jolla kokonaisuutta viedään eteenpäin.
Äärettömän tärkeää on uskoa, niin kuin Kaleb sanoi, -
että meidän takanamme on Herra!
En tee tätä työtä itsellä enkä omassa voimassa, -
vaan kaikki kunnia kuuluu Hänelle. Hän on tämän avannut, Hän varustaa.
Hän vie eteenpäin. Oma tehtäväni on kuulla ja ymmärtää Hänen tahtonsa.
Näinä vuosina TV7:n ohjelmisto on muotoutunut.
On tullut ulkopuolelta ohjelmia, on tehty niitä täällä studioissa.
Sinä viime kädessä päätät TV7:n ohjelmistosta.
Mihin se perustuu ja mitä suuntaa olet halunnut antaa ohjelmistolle?
Tämä lähti tavallaan siitä ensimmäisestä maininnasta, -
joka tuli MTV:llä TV7-kanavan aloittaessa.
Sen keskeinen sisältö on, että Jeesus Kristus on Herra.
Siinä on keskeinen sisältö. Sitten sain aika pian aloittaessamme -
tämän sloganin "Kun sisältö ratkaisee".
Sisältönä on Jeesus Kristus, joka on Herra.
Kun tämä on keskiössä ja siihen rakentuu kaikki, -
ja tullaan pelastuksen tärkeyteen jne., niin tämä on se suunta.
Mitä lähempänä olemme keskiötä, sitä parempi.
Mitä kauempana... tai emme mene sinne reuna-alueille, -
niin se on tärkeää huomata.
Teet paljon töitä, mutta miten tykkäät rentoutua vapaa-aikanasi?
No, Jumala antoi meille Kesähaka-paikan Lohjansaaressa.
Se rakennettiin vuonna 2002.
Tämä on ollut sellainen paikka, jonne me viikonloput -
ja kesällä sitten enemmänkin menemme asumaan ja elämään.
Siellä on se rauha, on järvi ja kaikki se ympäristö.
Niin se on ollut Jumalan lahja, että pääsemme irti kaupunki-infrasta.
Ja tykkäät tehdä myös metsätöitä siellä?
Joo, olen moottorisahaa elämässäni käyttänyt aika paljon -
ja hallitsen sen puuhan.
Kaikki, mitä voi tehdä, mikä antaa liikuntaa ja on mielekästä, -
sitä on siellä myöskin päästy tekemään.
Usein puhut siitä, että henkilökoh- tainen Jumala-suhde on tärkeä -
ja tilivälit ovat läheisinä Jumalan kanssa.
Mikä on mieluinen paikka ja aika, kun itse hiljennyt Jumalan eteen?
No, olen ollut aina aamuvirkku.
Usein herään jo siinä puoli viiden-viiden aikaan.
Usein olen tunnin sängyssä ihan vain Jumalan läsnäolossa -
ja sen jälkeen menen tekemään niitä pankkiasioita.
Se on yksi sellainen paikka, mutta Herra usein puhuu minulle -
aamulla partaa ajaessa tai suihkussa tms.
Ne ovat sellaisia, joista olen varmaan useimmat saanut, -
mutta kyllä Herra voi puhua ihan milloin vain.
Sellainen tila, missä on tavallaan yksin.
Kuvaile jotain hetkeä, jolloin Jumala on vahvasti ilmaissut, -
että pitää tehdä joku iso liike TV7:n suhteen.
Miten tunnistat Jumalan voimakkaan käskyn?
Jos lähdetään tuoreimmasta päästä, niin oli Nebesa TV7, -
joka tapahtui marraskuussa muutama vuosi sitten.
Oli ollut sydämellä ja Mirjankin kanssa puhuttu Venäjän kanavasta.
Siitä, pitäisikö sinne mennä. Yhtenä aamuna olin lopettanut -
tietokoneen ääressä noin klo 8.
Yhtäkkiä vaan koin sen, että tuli selvä kehotus: -
"Nyt aloitatte sen venäjänkielisen kanavan!"
Ja se tulee niin selvästi, että sen näkee ajatuksissa ihan kirkkaana.
Totta kai, nytkö vasta sen ymmärrän. Totta kai pitää mennä.
Vaikka olen laskija, lasken kustannuksia, niin kun se tulee, -
sitten ei lasketa mitään, vaan mietitään, miten edetään.
Vähän samanlainen tuli, kun mentiin Ruotsiin - se lopullinen päätös.
Oltiin Mirjan kanssa saatu siihen jo aiemmin vastaus tavallaan, -
mutta rupesin jarruttelemaan, meni ehkä 1-2 vuotta.
Kun saunassa olin löylyssä, niin siinä Herra näytti: -
"Menette Ruotsiin ja menette netin kautta!"
Annettiin vielä tämäkin ohje. Ne tulevat äkkiarvaamatta, -
mutta ne tulevat siten, että siinä on rauhallisuus -
ja selvä ymmärrys. Se tulee niin vahvasti.
Tänä syksynä koit Jumalan rakkauden voimakkaasti yhtenä aamuyönä, -
josta oletkin jo aiemmin TV7:ssä kertonut.
Sanoit, että se oli niin voimakas, ettet ole ikinä sellaista kokenut.
Miten se on muuttanut sinun näkökulmaasi tai elämääsi?
Sanoin vissiin siinä ohjelmassa, että saarnat muuttuivat.
Ensimmäisen kerran oikeastaan joka solulla ymmärsin, -
mitä tarkoittaa Jumalan rakkaus -
ja miten se heijastuu rakkauden kaksoiskäskyyn.
Miten minä voin rakastaa Jumalaa, kun Hän ensin on rakastanut minua.
Sitten sillä rakkaudella voin myös lähimmäistä rakastaa.
Se oli kuin... miten sanoisin... nestemäinen vaate, painava vaate -
ympärilläni, jossa oli niin valtava, hyvä olo.
Ajattelin, että jos taivaassa on tätä, niin haluaisin sinne heti.
Uskon, että me liian... emme mo- nestikaan... me kyllä ymmärrämme -
rakkaudesta, osaamme lukea, mutta se jää ehkä enemmän pään tiedoksi.
Kun joka solulla elät sen rakkauden läpi, niin tiedät, mistä on kyse.
Miten se on vaikuttanut, kun olet muistellut sitä?
Ehkä arjessa tai jossain päätöksissä?
No, kyllä se tavallaan lähtee siitä, -
että se on se tuleva valo ja kirkkaus vs. pimeys.
Ammennan siitä valosta ja kirkkau- desta, joka säteilee Kristuksessa.
Meidän pitää yhä enemmän ymmärtää Golgatan työ ja Kristuksen voitto.
Se on se tärkein ymmärrys, mikä minulle siitä tuli.
TV7:n tulevaisuudesta kysyisin: Millainen visio/näky sinulla on?
Usein on kysytty sitä, mitä teemme seuraavaksi, -
mihin maahan menemme ja mitä kaikkea tulee tapahtumaan.
Olen sanonut, että en minä tiedä!
Enkä minä tiedä tästäkään sen enempää.
Odotan tiettyjä asioita. Odotan esimerkiksi herätystä Suomeen.
Voi olla, että se tulee kivun kautta, mutta se herätys tulee.
Ja se herätys on voimallinen. Mitä tapahtuu TV7:llä, niin uskon, -
että TV7:llä tulee olemaan merkittävä rooli herätyksessä.
Siitäkin on monia profetioita tullut ulkomaita myöten.
Jumalalla on kaikki hallussa, mutta luulen, -
että Hän ei voi kertoa niitä etukäteen, koska ei ole ehkä tarkoitus.
Tarkoitus on vaan seurata Häntä, vaeltaa Hänen tahdossaan, -
mutta siitä seuraamisesta me kyllä maksamme myös hintaa.
Millaista hintaa olet maksanut näinä vuosina siitä?
No, sanotaan nyt viimeksi tänään ja eilen, ennen tätä ohjelmaa -
kun tehtiin Martin ja Mirjan matkassa ja tämä, -
niin sain ennen kokemattoman kivun tänne olkapäähän ja niskaankin.
Ajattelin, että tästä ohjelman teosta ei tule mitään, -
mutta kun ohjelma alkoi, niin se kipu loppui.
Ajattelin, että tämä on hengellistä sodankäyntiä.
Kyllä sitä tässä matkan varrella olemme Mirjan kanssa kokeneet.
Kun lähdemme tuomaan evankeliumia ihmisille, -
niin sielunvihollinen aktivoituu eikä tykkää siitä.
Se on tullut vain tappamaan, varastamaan ja tuhoamaan.
Se ei halua, että kansa pelastuisi.
Siksi meidän täytyy varustautua niihin sotavarusteisiin, -
joista efesolaiskirjeessä puhutaan. Joka aamu on varustus oltava.
Siitä huolimatta se kiusaa, muttei voi estää Jumalan suunnitelmaa.
Olet toivonut, että mahdolliset muistamiset merkkipäivän johdosta -
ohjattaisiin TV7:n Israelin työhön (merkintä "Martti 75").
Miksi valitsit tämän kohteen?
Minä näen asian näin.
Jumala avasi marraskuussa v. 2007 minulle Israel-rakkauden -
ja avasi niin, että sinne syntyi studio ym. tykötarpeet.
Olen nähnyt, että tämä Israelin siunaaminen on ollut -
äärettömän tärkeä siunaus koko TV7:lle.
Näen, että koko lopunaikana -
ikään kuin taisteluareena on Temppelivuori Jerusalemissa.
Israel on Jumalan valitsema kansa.
Sanan mukaan ne, jotka siunaavat Israelia, tulevat siunatuiksi.
Minä niin kuin näen sen, että tämä Suomi, -
jossa on hyvin paljon Israelia rakastavia ystäviä, -
on ehkä juuri se syy, miksi Suomesta alkaa herätys.
Siihen liittyvät nimenomaan Israel ja Suomi.
Kun meillä on vielä muutama minuutti aikaa, -
rukoilisitko merkkipäivän kunniaksi katsojien ja tukijoiden puolesta -
ja siunaisit heitä kanavalle tosi tärkeinä henkilöinä.
Niin, rukoiletko heidän puolestaan? - Joo.
Rakas taivaallinen Isä, kiitän siitä, että minulla on ollut -
erityinen etuoikeus yhdessä Mirjan kanssa olla perustamassa TV7:ää.
Emme tiedä, mitä suunnitelmia Herra Sinulla on vielä edessäpäin.
Me kiitämme niistä ja kaikista ihmisistä, -
jotka TV7:n kautta ovat saaneet lohdutusta, parantuneet -
ja kuulevat totuutta Lähi-idästä ja eri puolilta maailmaa.
Sieltä, missä myös kristittyjä vainotaan. Saamme niistäkin kuulla.
Kiitos Jeesus, että olet lähettänyt meille paljon esirukoilijoita -
ja katsojia, jotka ovat meitä kiittäneet.
Monet ovat sanoneet, että ilman TV7:ää he eivät jaksaisi elää.
On valtavan hienoa kuulla, että saa olla välikätenä -
Jumalan suuressa työssä. Saa omalta osaltaan tuoda -
Jumalan valtakunnan laajentumiseen ne asiat, -
jotka Sinä Herra tälle sukupolvelle olet antanut.
Kiitämme siitä, että vaikka luopuminen maailmassa on niin suurta, -
niin Jeesus Kristus, Sinä olet Herra.
Sinulla on myös se Gideonin sotajoukko, -
joka rohkeasti vie Sanaa eteenpäin uuden median tekniikan keinoin.
Olkaa siunattuja Jeesuksen nimessä, kaikki rakkaat katsojamme! Aamen.
- Aamen. Kiitos Martti, tästä haastattelusta.
Toivotan sinulle oikein hyvää syntymäpäivän iltaa -
ja siunattua seuraavaa ikävuotta! - Kiitos.
Tekstitys: Tuula-Riitta Virrankare